**iPhone 4** on Applen kesäkuussa 2010 julkaisema älypuhelin. Puhelin paljastettiin Applen vuotuisessa WWDC-konferenssissa 7. kesäkuuta 2010. Puhelin tuli myyntiin 24. kesäkuuta 2010 Yhdysvalloissa, Isossa-Britanniassa, Ranskassa, Saksassa ja Japanissa. Suomessa puhelin tuli alun perin myyntiin Soneralle operaattorilukittuna 30. heinäkuuta 2010. Elisa aloitti operaattorivapaan iPhone 4 -myynnin syyskuussa 2010.

Ominaisuudet
------------

Applen iPhone 4 -puhelimessa on kaksi mikrofonia taustamelun vähentämiseksi. Puhelinta kiertävä metallikehys on osa antennirakennetta, jonka yhteydet on jaettu niin, että toisella puolella ovat Bluetooth-, WLAN- ja GPS-antennit, kun taas toisella puolella ovat UMTS- ja GSM-antennit. Puhelimessa on viiden megapikselin kamera, joka kykenee kuvaamaan videota 720p-resoluutiolla 30 kuvalla sekunnissa. Vaikka pikseleiden määrää on kasvatettu, niin pikseleiden kokoa kennolla ei ole pienennetty eli kennon kokoa on kasvatettu. Edessä olevaa VGA-laadulla kuvaavaa kameraa voi hyödyntää videopuheluissa. Muihin uusiin ominaisuuksiin kuuluu mm. 

* Metallinen kehys,joka on osa antennirakennetta, lasista valmistettu tasainen takakansi.
* Tarkempi näyttö 960 x 640 pikselin resoluutiolla.
* Takapuolella 5 megapikselin kamera 720p videokuvauksella ja LED-salamalla. Etupuolella VGA-laadulla kuvaava kamera.
* Lisätty mahdollisuus puhua videopuheluita WLAN-verkossa hyödyntäen etu- tai takapuolen kameraa.
* Mahdollisuus sovelluksien moniajoon.
* Gyroskooppi, joka on yhdistetty puhelimen kompassiin. Gyroskooppi ei perustu pyöriviin hyrriin kuten perinteinen gyroskooppi, vaan pieneen värähtelevään kappaleeseen.
* Kaksi mikrofonia, joista toinen vähentää taustamelua.
* Micro-SIM-korttipaikka (samoin kuin iPadissa).

Ongelmat
--------

### Ennakkotilausongelmat

Kun iPhone 4 tuli ennakkotilattavaksi 15. kesäkuuta 2010, sitä tilattiin yli 600 000 kappaletta yhdessä päivässä. Mittavat ennakkotilaukset saivat sekä Applen että operaattori AT&T:n iPhone 4 -varastot loppumaan, sillä he eivät osanneet odottaa näin suuria myyntilukuja:

> »Apple ja sen operaattorikumppanit ottivat eilen vastaan yli 600 000 tilausta Applen uudelle iPhone 4:lle. Tämä oli suurempi määrä ennakkotilauksia kuin Apple on koskaan ennen ottanut vastaan yhden päivän aikana ja se oli suurempi määrä kuin mitä me osasimme odottaa, mikä johti tilausjärjestelmän toimimattomuuteen. Monet asiakkaat keskeyttivät tilauksen turhautuneena. Pyydämme anteeksi kaikilta, jotka kohtasivat ongelmia ja toivomme, että he yrittävät uudelleen tai käyvät Applen tai operaattorin kaupassa, kun iPhone 4:ää on varastoissa.»   
> (Apple)
> 
> 

### Antenniongelmat

Pian julkaisun jälkeen monet käyttäjät ilmoittivat ongelmista puhelimen antennin kanssa. Käyttäjien mukaan antennin signaalin voimakkuus heikkeni huomattavasti, kun puhelimen vasemman alakulman antennien välinen sauma peitettiin. Applen antaman lausunnon mukaan ongelmasta pääsee eroon "pitämällä puhelimesta kiinni toisella tavalla". Apple on myös pyytänyt asiakaspalvelijoitaan kertomaan kuluttajille, että "Kumisen tai muovisen suojuksen hankkiminen voi parantaa puhelimen suorituskykyä, sillä käsi ei tällöin kosketa mustaa raitaa suoraan."

Apple ilmoitti myöhemmin kuitenkin antenniongelmien johtuneen ohjelmistovirheestä, jossa puhelimen ohjelmistossa oleva signaalin vahvuuden laskentatapa antaa vääriä tuloksia. Apple pahoitteli väärästä kaavasta puhelimessa ja kertoi julkaisevansa päivityksen ohjelmistoon, johon sisältyy uudempi kaava laskea signaalin vahvuus. Apple on saanut tämän kaavan amerikkalaiselta operaattorilta, AT&T:lta, ja on käyttänyt sitä ensimmäisen iPhonen ilmestymisestä saakka.

Applen uusimman iPhone 4 -puhelimia vaivanneiden antenniongelmien takia puhelimista vastannut johtaja joutui eroamaan.

Vuoto julkisuuteen
------------------

Applen iPhone 4 vuoti julkisuuteen ennen virallista julkaisua Applen työntekijän jätettyä puhelimen huolimattomuuttaan baariin. Verkkojulkaisu Gizmodo sai viikkoja myöhemmin puhelimen haltuunsa, ostettuaan sen mieheltä, jolle kadonnut iPhone oli päätynyt. Mies ei ollut löytänyt puhelimen omistajaa baarista, joten hän oli tutkinut puhelimen sisältöä ja saanut selville puhelimen omistajan, jota hän ei kuitenkaan ollut tavoittanut. Mies oli sittemmin yrittänyt palauttaa puhelinta Applelle, mutta hänellä ei uskottu olevan hallussaan iPhone 4:n prototyyppiä. Varmistuttuaan puhelimen aitoudesta Gizmodo soitti puhelimen hukanneelle miehelle, jonka kautta he saivat Applelta sähköpostia. Gizmodo pyysi tämän jälkeen Applelta kirjallista pyyntöä vaatimuksissaan saada puhelimen takaisin. Saatuaan kyseisen kirjeen Gizmodo palautti puhelimen Applelle. Asiasta aloitettiin myös poliisitutkinta.

### Toinen vuoto

Vaikka Apple on tunnettu tiukoista turvatoimistaan uusia tuotteitaan kohtaan, vuoti toinenkin iPhone 4 -prototyyppi julkisuuteen Vietnamissa. Toinen vuoto paljasti viimeistellymmän iPhonen, jossa oli suurempiresoluutioinen näyttö sekä XX-merkinnän sijasta 16GB-merkintä puhelimen takana.

Lähteet
-------

1. 1 2 3  iPhone 4:n tekniset tiedot Apple Inc.. Viitattu 27.6.2010. (englanniksi)
2. ↑
3. 1 2  Apple Presents iPhone 4  7.6.2010. Apple Inc.. Viitattu 7.6.2010. (englanniksi)
4. ↑
5. ↑  Niko Antin: iPhonen saa vihdoin operaattorivapaana Suomesta *Macmaa.com*.  28.9.2010. Viitattu 28.9.2010. (suomeksi)
6. 1 2 3 4 5  WWDC 2010 Keynote nyt!  7.6.2010. Sonera.  Arkistoitu 10.6.2010. Viitattu 7.6.2010.
7. ↑  Inside iPhone 4: Gyro spins Apple ahead in gaming [Page 2 ] *appleinsider.com*.  Arkistoitu 20.4.2012. Viitattu 14.10.2010.
8. ↑  MEMS Gyroscope Advances Potential of iPhone 4 *smartertechnology.com*.  15.6.2010. Viitattu 14.10.2010. (englanniksi)
9. 1 2  Patel, Nilay: 600,000 iPhone 4s pre-ordered, Apple apologizes for issues  16.6.2010. Engadget. Viitattu 17.6.2010. (englanniksi)
10. ↑  Statement by Apple on iPhone 4 Pre-Orders  16.6.2010. Apple. Viitattu 17.6.2010. (englanniksi)
11. 1 2  Chen, Jason: iPhone 4 Loses Reception When You Hold It By The Antenna Band?  24.6.2010. Gizmodo.  Arkistoitu 22.7.2010. Viitattu 26.6.2010. (englanniksi)
12. ↑  Foresman, Chris: Jobs on iPhone 4 antenna: "avoid holding it in this way"  25.6.2010. BBC. Viitattu 26.6.2010. (englanniksi)
13. ↑  Leaked: Apple’s internal iPhone 4 antenna troubleshooting procedures  29.6.2010. Boy Genius Report. Viitattu 1.7.2010. (englanniksi)
14. ↑  Antin, Niko: Apple: iPhone 4:ssä vikaa, korjaus tulossa  2.7.2010. Macmaa. Viitattu 2.7.2010.
15. ↑  Bloomberg: Applen iPhone-pomo erosi antennikohun takia  9. elokuuta 2010. Taloussanomat. Viitattu 9.8.2010. (suomeksi)
16. 1 2  Diaz, Jesus: How Apple Lost the Next iPhone  19.4.2010. Gizmodo. Viitattu 8.6.2010. (englanniksi)
17. 1 2  Herrman, John: Why Apple Couldn't Get the Lost iPhone Back  20.4.2010. Gizmodo. Viitattu 8.6.2010. (englanniksi)
18. ↑  Lost iPhone prototype spurs police probe  23.4.2010. CNET.  Arkistoitu 21.10.2013. Viitattu 8.6.2010. (englanniksi)
19. ↑  Diaz, Jesus: Another Lost iPhone 4 Shows New Details  12.5.2010. Gizmodo. Viitattu 8.6.2010. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **IPhone 4**.
* Applen iPhone-sivusto
* iPhone 4:n tekniset tiedot

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
iOS |
| --- |
|  |
| iPhone | 
* iPhone
* iPhone 3G
* iPhone 3GS
* iPhone 4
* iPhone 4S
* iPhone 5
* iPhone 5c
* iPhone 5s
* iPhone 6
* iPhone 6 Plus
* iPhone 6S
* iPhone 6S Plus
* iPhone SE
* iPhone 7
* iPhone 7 Plus
* iPhone 8
* iPhone 8 Plus
* iPhone X
* iPhone XS
* iPhone XS Max
* iPhone XR
* iPhone 11
* iPhone 11 Pro
* iPhone 11 Pro Max
* iPhone SE (2020)
* iPhone 12
* iPhone 12 mini
* iPhone 12 Pro
* iPhone 12 Pro Max
* iPhone 13
* iPhone 13 mini
* iPhone 13 Pro
* iPhone 13 Pro Max
* iPhone SE (2022)
* iPhone 14
* iPhone 14 Plus
* iPhone 14 Pro
* iPhone 14 Pro Max

 |
|  |
| iPad | 
* iPad
* iPad 2
* iPad (3. sukupolvi)
* iPad Mini
* iPad (4. sukupolvi)
* iPad Air
* iPad Mini 2
* iPad Air 2
* iPad Mini 3
* iPad Mini 4
* iPad Pro

 |
|  |
| Muut | 
* iPod nano
* iPod Touch
* Apple TV

 |

 |